title: Era hispánica
text: El usu oficial de la era abandonose en distintos momentos de la Edá Media nos estremaos reinos medievales hispánicos: asina, Cataluña abandonola, al tiempu qu'abolió tamién l'usu del añu de reináu del rei francés correspondiente, en 1180; Aragón en 1349-1350, Valencia en 1358 y Castiella en 1382-1383; y namái siguió n'usu hasta'l sieglu XV en Portugal, que l'abandonó en 1420-1422, y Navarra, que ficiéralo nos primeros años d'elli. L'entamu oficial del añu, na Era hispánica, yera'l 1 de xineru, y esto camudose pol 25 d'avientu, fecha d'aniciu del añu nel calendariu Anno Domini. La Ilesia, pela so banda, siguió usando'l 11 de xineru como día d'aniciu del añu.